wickkiey/tamil-wikipedia-chunked huggingface dataset:
# புளூடூத்

## குறிப்பீடுகள்

### புளூடூத் 5.4

புளூடூத் சிறப்பார்வக் குழு 2023, பிப்ரவரி 7 அன்று புளூடூத் 5.4 பதிப்பை வெளியிட்டது. இதில் கீழ்வரும் மேம்பாட்டுக் கூறுகள் அறிமுகப்படுத்தப்பட்டன.  
- துலங்கல்கள் உள்ள பருவமுற விளம்பரப்படுத்தல்(PAwR)
- மறையாக்க விளம்பரத் தரவுகள்
- LE பாதுகாப்பு மட்டங்களின் பான்மைகள்
- விளம்பரப்படுத்தும் குறிமுறை தெரிவு
# புளூடூத்

## குறிப்பீடுகள்

### எதிர்காலம்

;அலைபரப்பல் அலைவரிசை
:இது புளுடூத் தகவல் புள்ளிகளை உருவாக்க உதவுகிறது. இது கைபேசிகளில் புளுடூத்தைப் பயன்படுத்த வழிகோலும், மேலும் இன்று குறைவாகவே பயன்படுத்தப்படும் பொருள் அனுப்பல் முறைகளின் அடிப்படையிலன்றி, பயனர்கள் தகவல் பெற முயற்சிக்கும் தகவல் புள்ளிகளின் அடிப்படையிலான விளம்பர முறைகள் கூறுபாட்டையும் வழங்குகிறது.  
;இட எல்லை மேலாண்மை
:பைக்கோநெட் இருப்பிட எல்லைகளின் தானியங்கு உள்ளமைப்புக்கு உதவுகிறது. குறிப்பாக இன்று பரவலாகப் பயன்படுத்தப்பட்டு வரும் சிதறல் வலை (scatternet) சூழல்களில் உதவுகிறது. இந்த தொழில்நுட்பங்கள் அனைத்தும் பயனர்களுக்குத் தெரியக் கூடாது, அதே நேரத்தில் இந்தத் தொழில்நுட்பங்கள் "வேலை செய்ய வேண்டும்."  
;சேவையின் தர (QoS) மேம்பாடுகள்
:ஆடியோ மற்றும் வீடியோ தரவை உயர்ந்த தரத்துடன் அனுப்ப உதவுகிறது, குறிப்பாக அதே பைக்கோநெட்டில் சிறந்த கடப்புச் சுமை வழங்கப்பட்டால்.
# புளூடூத்

## குறிப்பீடுகள்

### எதிர்காலம்

#### AM நெறிமுறைக்கான மீ அகற்பட்டை

புளுடூத் 3.0-இன் அதிவேக AMP கூறு, 802.11 செந்தரத்தை அடிப்படையாகக் கொண்டது, ஆனால் AMP செயல்முறை பிற வானொலிக் கூறுகளுடனும் பயன்படுத்தக்கூடிய வகையில் உருவாக்கப்பட்டது. அது முதலில் மீ அகற்பட்டை (UWB)-இற்காகவே உருவாக்கப்பட்டது, ஆனால் புளுடூத்திற்காக உருவாகப்பட்ட மீ அகற்பட்டைக்குப் பொறுப்பான வை-ஊடகக் கூட்டணி, மார்ச் 2009-ஆம் ஆண்டில் அதைக் கைவிட்டதாக அறிவித்தது.  
2009-ஆம் ஆண்டு மார்ச் 16 அன்று, வை- ஊடகக் கூட்டணி, வை-மீடியா மீ அகற்பட்டை (UWB) குறிப்பீடுகளுக்கான தொழில்நுட்பப் பரிமாற்ற ஒப்பந்தங்கள் செய்துகொள்வதாக அறிவித்தது. எதிர்கால அதிவேக மற்றும் ஆற்றல் மேம்படுத்தப்பட்ட செயல்படுத்தல்கள் உள்ளிட்ட தனது நடப்பு மற்றும் எதிர்கால குறிப்புவிவரங்கள் அனைத்தையும் வை-ஊடகப் புளூடூத் சிறப்பார்வக் குழு (SIG), கம்பியில்லா USB மேம்படுத்துநர் குழு USB செயல்படுத்துநர் மன்றம் ஆகியோருக்கு மாற்றிக்கொடுக்கும். தொழில்நுட்பம் மாற்றிக்கொடுத்தல், சந்தைப்படுத்தல், அதனுடன் தொடர்புடைய மேலாண்மை கூறுபாடுகள் அனைத்தையும் வெற்றிகரமாக முடித்த பின்னர், வை-ஊடகக் கூட்டணி இயக்கத்தை நிறுத்திக்கொள்ளும்.
# புளூடூத்

## தொழில்நுட்பத் தகவல்

### கட்டமைப்பு

#### மென்பொருள்

புளூடூத் கருவிகளின் பொருத்தப்பாட்டை விரிவுபடுத்த, ஓம்பிக்கும் கட்டுப்படுத்திக்கும் இடையில் ஓம்பி கட்டுப்படுத்தி இடைமுகத்தைப்(HCI) பயன்படுத்தி, கருவிகள் தம் செந்தரப் பயன்பாட்டைக் கடைப்பிடிக்கின்றன.
உயர்நிலை நெறிமுறைகளான, SDP ( இது தொடர்பு நெடுக்கத்துக்குள் உள்ள கருவிகளைக் கண்டறிவதோடு அவர்ரீன் செயல்பாட்டையும் கண்டுபிடிக்க பொறுப்பேற்கிறது), RFCOMM ( இது தொடர்துறை இணைப்புகளை ஊக்குவிக்கும் நெறிமுறையாகும்), தொலைபேசியியல் கட்டுபாட்டு நெறிமுறை (TCS) ஆகியவை தருக்கவியல் இணைப்பு கட்டுபாடு, தகவமைப்பு நெறிமுறை(L2CAP) வழியாக அலைப்பட்டைக் கட்டுப்படுத்தியுடன் இடைவினை புரிகிறது. இந்த L2CAP நெறிமுறை பொட்டலங்களைப் பிரிக்கவும் மீளினைக்கவும் பொறுப்பு வகிக்கிறது.
# புளூடூத்

## தொழில்நுட்பத் தகவல்

### கட்டமைப்பு

#### வன்பொருள்

புளூடூத்தின் வன்பொருள் தருக்கவியலாக இருபகுதிகளாகச் செய்யப்படுகின்றது. இவை புறநிலையில் ஒன்றாகவும் இருக்கலாம்;தனித்தனியாகவும் இருக்கலாம். இவற்றில் ஒன்று வானொலிக் கருவியாகும். இது குறிகைகளை குறிப்பேற்றம் செய்து அலைபரப்புகிறது. மற்றொன்று ஒரு இலக்கவியல் கட்டுபடுத்தியாகும்.இலக்கவியல் கட்டுப்படுத்தியாக் ஒரு மையச் செயலகம் அமையலாம். இதன் ஒரு பணி இணைப்பு மேலாளரை இயக்குவதாகும்.இது ஓம்புக் கருவியின் இடைமுகமாக அமைகிறது; ஆனால், சில செயல்பாடுகள் வன்பொருளுக்கு ஒத்துக்கப்படுகின்றன.இணைப்பு மேளாளர் அடிப்படை அலைப்பட்டைச் செயலாக்கத்துக்கும் ARQ மேலாண்மைக்கும் FEC நெறிமுறையின் புறநிலை அடுக்கு மேலாண்மைக்கும் பொறுப்பாகும். அதோடு, மாற்றச் செயல்கள்( ஒத்தியங்கும் ஒத்தியனகாத இருவகையும்), பேச்சுக் குறியேற்றம் (எ. கா. SBC (குறித்தொகுப்பு)), மறையாக்கம் ஆகியவற்றைக் கையாள்கிறது. கருவியின் மையச் செயலகம் புளூடூத் ஓம்பிக் கருவியின் கட்டளைகளைச் செயல்படுத்தவும் பொறுப்பு வகிக்கிறது. இது ஒம்பி இயக்கத்தை எளிமையாக்குகிறது. இதற்காக மையச் செயலகம் இணைப்பு மேலாளர் மென்பொருளை இயக்குகிறது. இந்த இயக்க மேலாளர், இணைப்பு மேலாண்மை ச்நெறிமுறை(LMP) வழியாக மற்ற கருவிகளுடன் தொடர்பு கொள்கிறது.  
புளூடூத் கருவி என்பது குறுநெடுக்கக் கம்பியில்லாத கருவியாகும். இவை அரைக்கடத்திகளால் செய்யப்படுகின்றன. இதற்கு RF CMOS ஒருங்கிணைந்த சுற்று (வானொலி அலைவெண் சுற்று) சில்லுகள் பயன்படுகின்றன.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

"புளுடூத் என்பது முதன்மை நெறிமுறைகள், வட இடமாற்று நெறிமுறைகள், தொலைபேசியியல் கட்டுப்பாட்டு நெறிமுறைகள், ஏற்ற நெறிமுறைகள் ஆகியவற்றைக் கொண்டுள்ள ஓர் அடுக்கு நெறிமுறைக் கட்டமைப்பு என வரையறுக்கப்படுகிறது." . இணைப்பு மேலாண்மைநெறிமுறை(LMP), தருக்கவியல் இணைப்புக் கட்டுபாடு, தகவமைப்பு நெறிமுறை(L2CAP), சேவை காணும் நெறி முறை(SDP) ஆகியன அனைத்தும் புளுடூத் தொகுப்புகளுக்குமான கட்டாய நெறிமுறைகளாகும். கூடுதலாக, ஓம்பி/கட்டுப்படுத்தி இடைமுகம்(HCI), வானொலி அலைவெண் தகவல்தொடர்பு(RFCOMM) ஆகிய நெறிமுறைகளும் உலகளவில் ஏற்கப்பட்டவை ஆகும்.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### இணைப்பு மேலாளர்

இணைப்பு மேலாளர்(LM) கருவிகளின் இனைப்பை நிறுவும் மேலாண்மையைச் செய்கிறது.இது இணைப்பை நிறுவுதலுக்கும் சான்றேற்புக்கும் உருவடிவத்துக்கும் பொறுப்பு வகிக்கிறது. இணைப்பு மேலாளர் பிற மேலாளர்களின் இருப்பிடத்தைக் கண்டறிந்து , அவற்றோடு LMP இணைப்பு மேலாண்மை நெரிமுறை வழியாகத் தொடர்பு கொள்கிறது. சேவைதரும் தன் செயலை நிறைவேற்ற இணைப்புக் கட்டுபடுத்தியில்(LC) உள்ள சேவைகளைப் பயன்படுத்துகிறது.  
இணைப்பு மேலாளர் நெறிமுறை(LMP) அடிப்படையில் பல நெறிமுறைத் தரவுகள் சார்ந்த அலகுகளைக் கொண்டுள்ளது இவை ஒரு கருவியில் இருந்து மற்றொன்றுக்கு அனுப்பப்படுகின்றன. இதன் ஆதரவு சேவைகள் பின்வருமாறு:
- தரவு அலைபரப்புதலும் பெறுதலும்.
- பெயர் வேண்டல்
- இணைப்பு முகவரிகள் வேண்டல்.
- இணைப்பு நிறுவுதல்.
- சான்றேற்பு.
- இணைப்பு முறைமைக்கும் இனைப்பு நிறுவுதலுக்கும் பேரம்பேசல்.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### ஓம்பி கட்டுபடுத்தி இடைமுகம்

ஓம்பி கட்டுபடுத்தி இடைமுகம் ஓம்புக்கும் கட்டுபடுத்திக்கும் இடையில் அமையும் கட்டளை இடைமுகமாகும்.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### தருக்கவியல் இணைப்புக் கட்டுப்பாடு, தகவமைப்புக் நெறிமுறை

* தருக்கவியல் இணைப்புக் கட்டுப்பாடு, தகவமைவு நெறிமுறை* (L2CAP) என்பது இருவேறு உயர்நிலை நெறிமுறைகளைக் கொண்ட கருவிகளுக்கு இடையே உள்ள பன்முகத் தருக்க இணைப்புகளுக்குப் பயன்படுத்தப்படுகிறது.  
இது துண்டமாக்கலால் பரப்பும் பொட்டலங்களைப் பிரித்து, அவற்றின் மீள் அணிசேர்ப்புக்கும் வழிவகுக்கிறது.  
அடிப்படை முறைமையில் இயல்பான பெருமப் பரப்பு அலகாக (MTU) 672 பைட்டுகளும் சிறுமக் கட்டாய ஆதரவுள்ள MTU அலகாக 48 பைட்டுகளும் அமைய, 64kB வரையில் உள்ளமைக்கக்கூடிய செலுத்துச்சுமை கொண்டிருக்கும் தொகுப்புகளை L2CAP வழங்குகிறது.  
*மீள்பரப்புதல், பாய்வுக் கட்டுபாட்டு* முறைமைகளில், L2CAP மீள்பரப்பல் வழியாகவும் CRC சரிபார்த்தல் வழியாகவும் ஒத்தநேரத் தரவு அல்லது ஒவ்வொரு அலைப்பட்டைக்குமான நம்பகமான தரவை உருவாக்குகிறது.  
புளூடூத் கருநிலைக் குறிப்பீட்டின் பின்னிணைப்பு 1 இல், இரண்டு கூடுதல் L2CAP முறைமைகளைச் சேர்த்துள்ளது. இந்த முறைமைகள் மூல மறுபரப்பல், பாய்வுக் கட்டுப்பாட்டுப் பயன்முறைகளை வன்மையாக மறுதளிக்கின்றன:  
- **மேம்படுத்திய மீள்பரப்பல் முறைமை** (ERTM): இந்த முறைமை மூல மீள்பரப்பல் முறைமையின் மேம்படுத்தப்பட்ட பதிப்பாகும். இந்த முறைமை ஒரு நம்பகமான L2CAP அலைவரிசையை வழங்குகிறது.
- ** ஓடை முறைமை** (SM): இது ஒரு மீள்பரப்பல் அல்லது பாய்வுக் கட்டுப்பாடு இல்லாத எளிய முறைமையாகும். இந்த முறைமை ஒரு நம்பகமல்லாத L2CAP அலைவரிசையை வழங்குகிறது.  
இந்த முறைமைகளில் ஏதேனும் ஒன்றில் உள்ள நம்பகத்தன்மை, மீள்பரப்பல்களின் எண்ணிக்கை , வெளியேற்று நேர முடிவு (இந்தக் குறிப்பிட்ட நேரத்திற்குப் பின்னரே, தரவுகளை வானொலி வெளியே அனுப்பும்) ஆகியவற்றைக் கட்டமைத்து, விருப்பத்தின் அடிப்படையில் மற்றும்/அல்லது கூடுதலாக உறுதியளித்ததன் அடிப்படையில் தாழ் அடுக்கு புளுடூத் BDR/EDR காற்று இடைமுகத்தைப் பெறலாம். ஒழுங்கானதான வரிசையமைத்தலுக்குத் தாழ் அடுக்கு புளுடூத் BDR/EDR காற்று இடைமுகம் உறுதியளிக்கவல்லது.  
ERTM அல்லது SM ஆகியவற்றில் உள்ளமைக்கப்பட்ட L2CAP அலைவரிசைகளை மட்டுமே AMP தருக்கவியல் இணைப்புகளின் வழியாக இயக்க முடியும்.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### சேவை கண்டறிதல் நெறிமுறை

சேவை கண்டறிதல் நெறிமுறை (SDP) கருவிகள் ஒன்றுக்கொன்று எந்த வகையான சேவைகளை ஆதரிக்கும், அவற்றை இணைக்க என்ன அளவுருக்களைப் பயன்படுத்த வேண்டும் என்பவற்றைக் கண்டறிய பயன்படுகிறது. எடுத்துக்காட்டுக்கு ஒரு கைபேசியை ஒரு புளுடூத் தலையணியுடன் இணைக்கும் போது, எந்த புளுடூத் பயன்வகைகளை (தலையணிப் பயன்வகை, கைபடாத பயன்வகை, மேம்பட்ட பேச்சுப் பகிர்ந்தளிப்புப் பயன்வகை போன்றவற்றில்) எந்தத் தலையணி ஆதரிக்கும் என்பதையும் அவற்றை இணைக்கத் தேவையான நெறிமுறை இணைப்பான் (பன்மை இணைப்பான் போன்றவை) அமைப்புகளையும் தீர்மணிக்க சேவை கண்டறிதல் நெறிமுரை(SDP) பயன்படுகிறது. ஒவ்வொரு சேவையும் ஒரு பொது தனித்துவ இனங்காட்டியால் (UUID) அடையாளங்காணப்படுகிறது. இதில் முழு 128 பிட்களைக் காட்டிலும் 16 பிட்களாலான குறைந்த வகை UUID தீர்மனிக்கப்பட்ட அலுவலகமுறைச் சேவைகளை (புளூடூத் பயன்வகைகளை) வழங்குகிறது.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### வானொலி அலைவெண் தொடர்புகள்

வானொலி அலைவெண் தகவல்தொடர்பு (RFCOMM) என்பது ஒரு கற்பனை தரவுத் தொகுப்போடைத் தொடரை உருவாக்கப் பயன்படும் வட இடமாற்று நெறிமுறை ஆகும். RFCOMM பைனரி தரவுப் பரிமாற்றக் கூறுபாட்டை வழங்குகிறது. மேலும் புளுடூத் அடிப்படை அலைப்பட்டை அடுக்கிலான EIA-232 (முன்னர் RS-232 என அறியப்பட்டது) கட்டுப்பாட்டு குறிகைகளுக்குப் போட்டியாக உள்ளது.  
வானொலி அலைவெண் தகவல்தொடர்பு (RFCOMM) தொழில்நுட்பம் தொலைபேசியியல் கட்டுபாட்டு நெறிமுறையைப்(TCP) போலவே பயனருக்கு ஒரு எளிய நம்பகமான தரவுத் தொகுப்பைவழங்குகிறது. பல தொலைபேசியியல் தொடர்பான பயன்வகைகளில் AT கட்டளைகளுக்கான ஒரு ஊர்தியாக இது பயன்படுத்தப்படுகிறது. அதுமட்டுமல்லாமல் அது ஒரு புளுடூத் வழியாக பொருள் பரிமாற்றப்(OBEX) பயண அடுக்காகவும் விளங்குகிறது.  
வானொலி அலைவெண் தகவல்தொடர்பின் (RFCOMM) பரந்துபட்ட ஆதரவு, பெரும்பாலான இயக்க முறைமைகளுக்கான API பொதுவாகக் கிடைத்தல் போன்ற காரணங்களால் பல புளுடூத் பயன்பாடுகள் வானொலி அலைவெண் தகவல்தொடர்பைப் (RFCOMM) பயன்படுத்துகின்றன. கூடுதலாக தகவல்தொடர்புக்கு ஒரு தொடர் முனையத்தைப் பயன்படுத்திய பயன்பாடுகளில் வானொலி அலைவெண் தகவல்தொடர்பின்(RFCOMM) துறைமுகப்பை விரைவில் இணைத்துக்கொள்ள முடியும்.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### புளுடூத் வலைப்பிணைய மறையாக்க நெறிமுறை

புளுடூத் வலைப்பிணைய மறையாக்க நெறிமுறை (BNEP) என்பது பிற நெறிமுறை செயல் தொகுப்புகளின் தரவை ஒரு L2CAP அலைப்பட்டை வழியாக அனுப்ப பயன்படும் நெறிமுறையாகும்.  
தனிப்பட்ட பரப்பு வலைப்பிணைய பயன்வகையில் IP தொகுப்புகளைப் பரப்புதலே அதன் முதன்மையான நோக்கமாகும்.  
கம்பியில்லா உள்ளகப் பகுதி வலைப்பிணையத்தில்(LAN) உள்ள SNAP செயல்பாட்டை ஒத்த செயல்முறையை BNEP நிகழ்த்துகிறது.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### பேச்சு/காட்சி கட்டுப்பாட்டுப் பரப்புதல் நெறிமுறை

பேச்சு/காட்சி கட்டுப்பாட்டுப் பரப்புதல் நெறிமுறை (AVCTP) என்பது தொலைநிலைக் கட்டுப்பாட்டுப் பயன்வகையாகும். இது பேச்சு/காட்சிக் கட்டளைகளை ஒரு L2CAP அலைப்பட்டை வழியாக அனுப்பப் பயன்படுகிறது. ஒரு பருந்தலையணியில் உள்ள இசைக் கட்டுப்பாட்டு பொத்தான்கள் இசை பரப்பியைக் கட்டுப்படுத்த இந்த நெறிமுறையைப் பயன்படுத்துகின்றன.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### பேச்சு/காட்சிக் கட்டுபாட்டுப் பகிர்வு நெறிமுறை

பேச்சு/காட்சி தரவு பரப்புதல் நெறிமுறை (AVDTP) என்பது மேம்பட்ட பேச்சு பகிர்ந்தளிப்புப் பயன்வகையாகும். இது L2CAP அலைப்பட்டை வழியாக இசையைப் பருநிலைத் தலையணிக்கு தொடர்ந்து அனுப்புவதாகும். இது புளூடூத் அலைபரப்பில் காட்சிப் பகிர்ந்தளிப்பு பயன்வகையால் L2CAP அலைப்பட்டை வழியாக காட்சியை அனுப்பவும் பயன்படுகிறது.
# புளூடூத்

## தொழில்நுட்பத் தகவல்

### புளுடூத் நெறிமுறைத் தொகுப்பு

#### தொலைபேசியியல் கட்டுப்பாட்டு நெறிமுறை

தொலைபேசியியல் கட்டுப்பாட்டு நெறிமுறை அல்லது இரும (TCS BIN) என்பது புளுடூத் கருவிகளிடையே குரல், தரவு அழைப்புகளை நிறுவ, அழைப்புக் கட்டுப்பாட்டு குறிகைகளை வரையறுக்கும் பிட்-அடிப்படையிலான நெறிமுறையாகும். கூடுதலாக "புளுடூத் TCS கருவிகளின் தொகுப்புகளைக் கையாள்வதற்கான நகர்திற மேலாண்மை வழிமுறைகளை TCS BIN வரையறுக்கிறது."  
கார்ட்லெசு தொலைபேசிப் பயன்வகையில் மட்டுமே TCS-BIN பயன்படுகிறது. அது செயல்படுத்துநர்களைக் கவரத் தவறியது. இவ்வாறு வரலாற்றில் நிகழ்ந்த ஒரு ஆர்வமாக மட்டுமே விளங்குகிறது.
# புளூடூத்

## தொழில்நுட்பத் தகவல்

### ஏற்ற நெறிமுறைகள்

#### ஏற்ற நெறிமுறைகள்

ஏற்றுக்கொள்ளப்பட்ட நெறிமுறைகள் பிற செந்தரங்கள் உருவாக்க நிறுவனங்களால் வரையறுக்கப்படுகின்றன, மேலும், இவை புளுடூத்தின் நெறிமுறை செயல்தொகுப்பில் பொருத்தப்படுகின்றன. இதனால் தேவையான போது மட்டுமே புளுடூத் நெறிமுறைகளை உருவாக்க வேண்டியிருக்கும். ஏற்றுக்கொள்ளப்பட்ட நெறிமுறைகளில் பின்வருவன அடங்கும்:  
;நேரிணைப்பு நெறிமுறை (PPP)
: இணைய நெறிமுறை(IP) விளக்கப்படங்களை நேர் இணைப்புகளிடையே அனுப்பப் பயன்படும் இணையச் செந்தர நெறிமுறை ஆகும்.  
;TCP/IP/UDP
:TCP/IP/UDP நெறிமுறைத் தொகுப்புக்கான அடிப்படை நெறிமுறைகள் ஆகும்.  
;பொருள் பரிமாற்ற நெறிமுறை (OBEX)
:பொருட்கள் பரிமாற்ற அமர்வடுக்கு நெறிமுறை, பொருள் அல்லது நிகழ்வு அல்லது செயல்முறையை உருவகிப்பதற்கான படிமத்தை வழங்குகிறது.  
;கம்பியில்லாப் பயன்பாட்டுச் சூழல்/கம்பியில்லாப் பயன்பாட்டு நெறிமுறை (WAE/WAP)
:கம்பியில்லா கருவிகளுக்கான பயன்பாட்டுச் சட்டகத்தை WAE குறிப்பிடுகிறது. மேலும் WAP நகர்பேசிப் பயனர்கள் தொலைபேசி, தகவல் சேவைகளுக்கான அணுகலைப் பெறுவதற்கான ஒரு திறந்தநிலைச் செந்தரமாகும்.
# புளூடூத்

## தொழில்நுட்பத் தகவல்

### தகவல்தொடர்பும் இணைப்பும்

ஒரு முதன்மை புளுடூத் கருவி கம்பியில்லா பயனர் குழுவில் உள்ள கிட்டத்தட்ட ஏழு கருவிகளுடன் தகவல் பரிமாறிக்கொள்ள முடியும். எட்டு வரையிலான கருவிகளைக் கொண்டுள்ள இந்த வலைப்பிணையக் குழுவை எண்குழு வலை (piconet) என்பர்.  
எண்குழுவலை (piconet) என்பது தனிப்பயனுக்கான ஒரு கணினி வலைப்பிணையம் ஆகும். இது ஒரு முதன்மைக் கருவி கிட்டத்தட்ட ஏழு வரையிலான பிற செயலிலுள்ள கருவிகளுடன் இணைய புளுடூத் தொழில்நுட்ப நெறிமுறைகளைப் பயன்படுத்துகிறது. மேலும் 255 வரையிலான கூடுதல் கருவிகளையும் அது கையாளலாம். இவை செயலில்லாமல் அல்லது ஓய்வில் வைத்திருக்கப்பட வேண்டும். முதன்மைக் கருவி எந்த நேரமும் இவற்றைச் செயல்படவைக்க முடியும்.  
முதன்மைக் கருவி, பிற கருவிகளிடையே எந்த நேரத்திலும் தரவு பரிமாற்றம் செய்ய முடியும். இருப்பினும் கருவிகள் அவற்றின் பதவிகளையும் மாற்றிக்கொள்ளலாம். இரண்டாம் நிலைக் கருவி எந்த நேரத்திலும் முதன்மைக் கருவியாக மாறலாம். முதன்மைக் கருவி ஒவ்வொரு கருவியிலும் இருந்து மாறி மாறி வட்டமடிக்கும் முறையில் சுழன்று வரும். ( முதன்மைக் கருவியில் இருந்து பிற பல கருவிகளுக்கு ஒரே நேரத்தில் தகவல் பரப்ப முடியும். ஆனால் அவ்வாறு பெரிதும் பயன்படுத்தப்படுவதில்லை.)  
புளுடூத் குறிப்பீட்டில், இரண்டு அல்லது மேற்பட்ட எண்குழுவலைகளை இணைத்து ஒரு சிதறல்வலையை உருவாக்க முடியும். இதில் சில கருவிகள் ஓர் எண்குழுவலையில் முதன்மைக் கருவியாகவும் அதே நேரம் மற்றொன்றில் இரண்டாம் நிலைக் கருவியாகவும் செயல்பட்டு ஒரு பாலமாக செயல்படும்.  
பல USB புளுடூத் செருகிகள் கிடைக்கின்றன, அவற்றில் சிலவகைகளில் IrDA செருகியும் சேர்ந்திருக்கும். இருப்பினும் பழைய (2003க்கு முந்தைய) புளுடூத் செருகிகள், குறைவான சேவைகளை மட்டுமே வழங்கின. தனிக் கருவி புளுடூத் கூறும் தாழ் ஆற்றல் புளுடூத் வானொலி வடிவமும் மட்டுமே அவை கொண்டிருந்தன. இது போன்ற கருவிகள் கணினிகளை புளுடூத் வழி இணைக்க முடியும். ஆனால் இவை நவீனச் செருகிகள் வழங்குமளவுக்கு பல சேவைகளை வழங்குவதில்லை.
# புளூடூத்

## தொழில்நுட்பத் தகவல்

### அடிப்படைக்கற்றை பிழைத்திருத்தம்

புளுடூத் முறைமைகளில் மூன்று வகையான பிழைத்திருத்தங்கள் செயல்படுத்தப்படுகின்றன.  
- 1/3 வீத முன்னோக்கிய பிழைத்திருத்தம் (FEC)
- 2/3 வீத முன்னோக்கு பிழைத்திருத்தம் (FEC)
- தானியங்கு திரும்பச் செய்தல் கோரிக்கை (ARQ)
# புளூடூத்

## தொழில்நுட்பத் தகவல்

### இணைப்புகளை அமைத்தல்

எந்த புளுடூத் கருவியும் தேவைப்படும் போது பின்வரும் தகவல்களை அனுப்ப முடிய வேண்டும்:  
- கருவி பெயர்.
- கருவி வகை.
- சேவைகளின் பட்டியல்.
- கருவிக் ஊருகள், கருவிக்குழுமம், பயன்படுத்தப்படும் புளுடூத் குறிப்பீடு, கடிகார நிரப்பு மீதம் போன்ற தொழில்நுட்பத் தகவல்கள்.  
எந்தக் கருவியும் இணைப்பதற்குப் பிற கருவிகளைத் தேடியறிய முடியும் மேலும் எந்தக் கருவியும் அது போன்ற தேடியறிதல்களுக்குப் பதிலளிக்கும் வகையில் உள்ளமைக்கப்பட முடியும். இருப்பினும் இணைக்க முயற்சிக்கும் கருவி அந்தக் கருவியின் முகவரியை அறியுமெனில், அது எப்போதும் நேரடி இணைப்புக் கோரிக்கைகளுக்கு பதிலளிக்கவும், தேவைப்படும்போது மேலே உள்ள பட்டியல்களில் உள்ள தகவகளை அனுப்பவும் முடியும். கருவியின் சேவைகளைத் தேடியறியும் செயலின் போது, அதன் உரிமையாளரின் ஒப்புதல் அல்லது இணைசேர்ப்பு ஆகியவை தேவைப்படலாம். ஆனால் அந்தக் கருவி வரம்பெல்லைக்குள் இருக்கும் வரை இணைப்பு உண்டாக்குவது எப்போதும் சாத்தியமே. சில கருவிகள் ஒரு நேரத்தில் ஒரே ஒரு கருவியுடன் மட்டுமே இணைய முடியும். மேலும் அதனுடன் இணைவதால் அந்த ஒரு கருவியிலிருந்து இணைப்பு துண்டிக்கப்படும் வரை பிற கருவிகளுடன் இணைவதும் பிற கருவிகளின் உசாவலில் புலப்படுவதும் தடுக்கப்படும்.  
ஒவ்வொரு கருவியும் ஒரு தனிப்பட்ட 48-பிட் முகவரியைக் கொண்டிருக்கும். இருப்பினும் இந்த முகவரிகள் பொதுவாக கருவி உசாவல்களில் காண்பிக்கப்படுவதில்லை. மாறாக எளிய புளுடூத் பெயர்கள் மட்டுமே பயன்படுத்தப்படுகின்றன. அவற்றைப் பயனரே அமைத்துக்கொள்ளலாம். பிற பயனர் கருவிகளைத் தேடும் போதும் இணைசேர்க்கப்பட்ட கருவிகளின் பட்டியலிலும் இந்தப் பெயரே காண்பிக்கப்படுகிறது.  
பெரும்பாலான தொலைபேசிகள் இயல்பாக புளுடூத் பெயராக அதன் குழும, படிமவகைப் பெயரையே கொண்டுள்ளன. பெரும்பாலான தொலைபேசிகளும் மடிக்கணினிகளும் புளூடூத் வகைப்பெயர்களை மட்டுமே காண்பிக்கும் மேலும் தொலைநிலைக் கருவிகள் பற்றிய கூடுதல் தகவல் பெற சிறப்பு நிரல்கள் தேவைப்படும். இது நம்மைக் குழப்பத்தில் ஆழ்த்தலாம். எடுத்துக்காட்டாக ஒரு வரம்பெல்லைக்குள் T610 என்ற பெயரில் பல தொலைபேசிகள் இருக்கலாம் (பார்க்க நீலமரித்தல்).
# புளூடூத்

## தொழில்நுட்பத் தகவல்

### இணைசேர்ப்பும் பிணைப்பும்

#### ஊக்குவித்தல்

புளூடூத் வழியக அளிக்கப்படும் பல சேவைகள் தவிப்பட்ட தரவுகளை அம்பலப்படுத்தலாம் அல்லது வெளிப்படுத்தலாம். அல்லது இணைப்பில் சேரும் ஒருவர் புள்டூத் கருவியையே கட்டுப்படுத்தலாம். பாதுகப்புக் கரணங்களுக்காக குறிப்பிட்ட கருவிகளை ஏற்கும் தேவையை உருவாக்குகிறது. எனவே, புளூடூத்துடன் எந்தக் கருவிகளைப் புளூடூத்துடன் கட்டுபாட்டுக்காக இணைக்கலாம் என்பதைக் கட்டுப்படுத்த வேண்டும். அதேவேளையில், புளூடூத் கருவிகள் பயனர் இடையீடு இன்றியும் இணைப்பை நிறுவிக் கொள்வதும் பயன் உள்ளதாக அமையும் (குறிப்பாக, நெடுக்க எல்லைக்குள் இருக்கும் நிலையில்).  
இந்த முரணைத் தீர்க்க, புளூடூத் *பிணைப்பு* எனும் செயல்முறையை பயன்படுத்துகிறது; இந்தப் பிணைப்பு *இணைசேர்ப்பு* எனும் செயல்முறை வழியாக உருவாக்குகிறது. இந்த இணைசேர்ப்பு பயனரின் வேண்டுதலால் நிகழலாம்( புலூடூத் கருவியைச் சேர் என பயனர் வெளிப்படையாக வேண்டல்). மாறாக, புளூடூத் தானாகவே கருவியை ஒரு சேவைக்கு இணைக்கத் தொடங்கலாம். இது முதல்முறையாகவென்றால், பாதுகப்பு நோக்கங்களுக்காக கருவியின் அடையாளம் தேவையாகும். இந்த இருவகைகளும் முறையே உருவாக்கிய பிணைப்பு, பொதுப் பிணைப்பு எனப்படுகின்றன.  
இணைசேர்ப்புக்கு ஓரளவு பயனர் இடையீடு வேண்டப்படும்n. இந்தப் பயனர் இடையீடு கருவிகளின் அடையாளத்தை உருதிப்படுத்துகிறது. இனைசேர்ப்பு முடிந்ததும், இருகருவிகளிடையே பிணைப்பு உருவாகிறது. இது இந்தக் கருவிகள் எதிர்காலத்தில் இணைசேர்ப்பு நிகழ்வு மீளச் செய்யப்படாமலே கருவிகளின் அடையாளத்தை உறுதிபடுத்திக் கொள்ள வழிவகுக்கிறது. பயனர் விரும்பினால், இந்தப் பிணைப்பு உறவை நீக்கலாம்.
# புளூடூத்

## தொழில்நுட்பத் தகவல்

### இணைசேர்ப்பும் பிணைப்பும்

#### நடைமுறைப்படுத்தல்

இருகருவிகள் இணைசேர்ப்பின்போது, பகிரப்பட்ட மறைப்புக்கான இணைப்பு *விசைக்குவை* உருவாக்கத்தால், தொடர்பை நிறுவ முடிகிறது. இந்தச் செயல்பாடு *இணைசேர்ப்பு* என அழைக்கப்படுகிறது. ஓர் இணைப்பு விசைக்குவையை இரண்டு கருவிகளும் தேக்கி வைத்துக்கொண்டால், அவை இணைசேர்ந்தவை அல்லது *பிணைந்தவை* எனப்படும். ஒரு பிணைந்த கருவியுடன் மட்டுமே தகவல் பரிமாறிக்கொள்ள விரும்பும் கருவி, பிற கருவிகளின் அடையாளத்தை குறியாக்கவியல் முறையில் ஏற்றுக்கொள்ளலாம். மேலும் இதனால் அது முன்னரே இணைசேர்க்கப்பட்ட அதே கருவி தான் என்பதையும் உறுதி செய்துகொள்ளலாம். ஓர் இணைப்பு விசைக்குவை உருவாக்கப்பட்டு ஏற்கப்பட்டுவிட்டால் அந்தக் கருவிகளிடையே ஏற்கப்பட்ட ஒத்தியங்கா இணைப்புசார் தருக்கவியல்(ACL) இணைப்பைக் மறையாக்கம் வழி பாதுகாக்க வேண்டும். இதனால் வெளியில் பரப்பப்படும் தரவு பிறரால் ஒட்டுக்கேட்கப்படாமல் பாதுகாக்கப்படும். இணைப்பு விசைக்குவைகளை இரண்டில் எந்த கருவியும் எந்த நேரத்திலும் அழிக்க முடியும். இவ்வாறு ஏதேனும் ஒரு கருவி இப்படி விசைக்குவையை அழித்துவிட்டால் அவற்றுக்கிடையே உள்ள பிணைப்பு கண்டிப்பாக நீக்கப்படும்; இதனால் ஓர் இணைப்பு விசைக்குவையைத் தேக்கி வைத்திருக்கும் ஒரு கருவி நடப்பில் அது முன்னர் பிணைக்கப்பட்டிருந்த கருவியுடன் இணைப்பில் இல்லாமல் போனதை அறியாமலே போக வாய்ப்புள்ளது.  
பொதுவாக புளுடூத் சேவைகளுக்கு, ஒரு தொலைநிலைக் கருவி சேவையை வழங்க வழிவிடும் முன்பு இணைசேர்க்கும் கட்டாயம் போன்ற மறையாக்கம் அல்லது சான்றேற்பு தேவைப்படுகிறது. பொருள் அனுப்பும் விவரப் பயன்வகை போன்ற சில சேவைகளில் சான்றேற்பு அல்லது மறையாக்கம் போன்ற தேவைகள் இல்லை. இதனால் பயனர் சேவை பயன்பாட்டுச் சூழல்களின் துய்ப்பின்போது இணைசேர்ப்பு என்ற குறுக்கீடு இருப்பதில்லை.
# புளூடூத்

## தொழில்நுட்பத் தகவல்

### இணைசேர்ப்பும் பிணைப்பும்

#### பாதுகாப்பு அக்கறைகள்

புளுடூத் 2.1 பதிப்புக்கு முன்பு வரை குறியாக்கம் தேவைப்படவில்லை. மேலும் எப்போதும் அதை அணைத்துவிட முடியும் என்ற ஏற்பாடும் இருந்தது. மேலும், குறியாக்க விசைக்குவை சராசரியாக 23.5 மணி நேரத்திற்கு மட்டுமே சிறந்தது; ஒரு ஒற்றைக் குறியாக்க விசைக்குவை யை இந்த நேரத்திற்கு அப்பாலும் பயன்படுத்தினால் எளிய XOR தாக்குதல்கள் நேரத்தில் குறியாக்க விசைக்குவையை மீட்டெடுத்தல் ஏற்கப்படுகின்றன.  
- பல இயல்பான செயல்பாடுகளுக்கு, குறியாக்கத்தை அணைப்பது தேவையாகிறது. இதனால், குறியாக்கம் ஒரு சரியான காரணத்திற்காக முடக்கப்பட்டதா அல்லது ஒரு பாதுகாப்புத் தாக்குதலால் முடக்கப்பட்டதா என்பதை அறிவதில் சிக்கல் ஏற்படுகிறது.
- புளுடூத் 2.1 இதைப் பின்வரும் வழிகளில் அணுகுகிறது:
- SDP அல்லாத சேவை கண்டறிதல் நெறிமுறை இணைப்புகள் அனைத்துக்கும் குறியாக்கம் தேவைப்படுகிறது.
- குறியாக்கம் முடக்கப்பட வேண்டிய அனைத்து இயல்புச் செயல்பாடுகளுக்கும் ஒரு புதிய குறியாக்க இடைநிறுத்தமும் செயல்மீட்பு கூறும் பயன்படுத்தப்படுகிறது. இது பாதுகாப்புத் தாக்குதல்களிலிருந்து இயல்புச் செயல்பாடுகளை எளிதில் அடையாளங்காண உதவுகிறது.
- குறியாக்க விசைக்குவை காலாவதியாகும் முன்பு அதைப் புதுப்பிக்கவேண்டும்.  
இணைப்பு விசைக்குவைகள் கருவிக் கோப்பு அமைப்பில்ல் தேக்கப்படலாம். ஆனால் புளுடூத் சில்லில் தேக்கக் கூடாது. பல புளுடூத் சில்லு உற்பத்தியாளர்கள் இணைப்பு விசைக்குவைகளை கருவியில் தேக்குவதை ஏற்கின்றனர்; இருப்பினும் கருவி அகற்றப்படக்கூடியது எனில், அது அகற்றப்படும்போது விசைக்குவை அந்த கருவியோடு சென்றுவிடும்.
# புளூடூத்

## தொழில்நுட்பத் தகவல்

### அலைப்பட்டை

இந்த நெறிமுறை உரிமமற்ற ISM கற்றையில் 2.4-2.4835&nbsp; கிகாஎர்ட்சில் இயங்குகிறது. 2.45&nbsp; கிகாஎர்ட்சு கற்றையைப் பயன்படுத்தும் பிற நெறிமுறைகளுடன் குறுக்கிடாமல் இருக்க புளூடூத் நெறிமுறை, அலைப்பட்டையை 79 அலைவரிசைகளாகப் பிரிக்கிறது. (ஒவ்வொன்றும் 1&nbsp; மெகாஎர்ட்சு அகலமுள்ளதாகப் பிரிக்கப்படுகிறது.) மேலும், அலைவரிசைகளை நொடிக்கு 1600 வரையிலான மடங்குக்கு மாற்றுகிறது. 1.1 மற்றும் 1.2 ஆகிய பதிப்புகளில் அமைக்கப்பட்ட செயல்படுத்தல்கள் 723.1 கிலோ பிட்/நொடி என்ற அளவிற்கு வேகத்தை அடைந்தன. பதிப்பு 2.0 இன் செயல்படுத்தல்கள் புளுடூத் மேம்பட்ட தரவு வீதத்தைக் (EDR) கொண்டிருந்தன மேலும், நொடிக்கு 2.1 மெகாபிட் வேகத்தை அடைந்தன. தொழில்நுட்பவியலாக பதிப்பு 2.0 கருவிகள் உயர் ஆற்றல் நுகர்வுடையவை. ஆனால் மூன்று மடங்கு வேகம் கொண்ட வீதத்தால் பரப்பல் நேரம் குறைகிறது. இதனால், (இரண்டுக்கும் ஒரே போக்குவரத்துச் சுமை இருப்பதாகக் கருதினால்) 1.x கருவிகளின் ஆற்றல் நுகர்வில் பாதியாக இவற்றின் ஆற்றல் நுகர்வு குறைகிறது.
# புளூடூத்

## பாதுகாப்பு

### மேலோட்டம்

புளுடூத் நெறிமுறை, மறைதிறம், ஏற்பு, விசைக்குவை கொணர்தல் ஆகியவற்றைக் காப்பான விரைவு மறையாக்க நிரல்(SAFER) முறையையும் மறைக் குறியீட்டு அலகு முறையையும் அடிப்படையாகக் கொண்ட தனிப்பயன் நெறிநிரல்களைக் கொண்டு செயல்படுத்துகிறது.  
புளுடூத்தில் விசைக்குவை உருவாக்கம் என்பது பொதுவாக புளுடூத் தனியர் சுட்டெண்ணை அடிப்படையாகக் கொண்டது. அதை இரண்டு கருவிகளிலும் உள்ளிட வேண்டும். இரண்டு கருவிகளில் ஒன்று நிலையான தனியர் சுட்டெண்ணைக் கொண்டிருந்தால் (எ.கா., தலையணிகள் அல்லது அதே போன்ற வரம்புள்ள பயனர் இடைமுகம் கொண்ட கருவிகளுக்கு) இந்த வழிமுறை சிறிது மாற்றப்படலாம்.  
இணைசேர்ப்பின் போது E22 வழிமுறையைப் பயன்படுத்தி, தொடங்கும் தரவுக்குவை அல்லது முதன்மைத் தரவுக்குவை ஒன்று உருவாக்கப்படுகிறது.
தொகுப்புகளைக் குறியாக்கம் செய்ய E0 தொகுப்போடை மறைதிறக் குறியீட்டடலகைப் பயன்படுத்தப்படுவதால், மறைதிறத்துக்கு உத்தரவாதம் கிடைக்கிறது. மேலும் இது ஒரு குறியாக்கவியல் மறைதிறத்தை அடிப்படையாகக் கொண்டது. அதாவது முன்னர் உருவாக்கப்பட்ட ஓர் இணைப்புத் தர்வுக்குவை அல்லது முதன்மைத் தர்வுக்குவையை அடிப்படையாகக் கொண்டது.  
காற்றிடைமுகத்தின் மூலமாக அனுப்பப்படும் தரவின் குறியாக்கத்திற்கு, பின்னர் பயன்படும் அந்தத் தரவுக்குசைகள், இரண்டு கருவிகளில் அல்லது ஒரு கருவியில் உள்ளிடப்படும் இந்த புளுடூத் தனியர் சுட்டெண்னை நம்பியுள்ளன.  
புளுடூத்தின் தீங்குகளுக்கான சாத்தியக்கூறுகள் பற்றிய மேலோட்டத்தை ஆந்திரீசு பெக்கெர் (Andreas Becker) வெளியிட்டுள்ளார்.  
2008 ஆம் ஆண்டு செப்டம்பர் மாதம், செந்தரங்கள், தொழில்நுட்பத் தேசிய நிறுவனம் (NIST), புளுடூத் பாதுகாப்புக்கான ஒரு வழிகாட்டியை வெளியிட்டது. அது புளுடூத்தின் பாதுகாப்பு குறித்த வாய்ப்புகள், திறன்கள், புளுடூத் தொழில்நுட்பங்களின் பாதுகாப்பை மேம்படுத்துவதற்கான செயல் நடவடிக்கைகள் ஆகியவற்றுக்கான பல வழிகாட்டல்களை வழங்குகிறது. புளுடூத் பல நன்மைகளைக் கொண்டுள்ளது எனினும் அது சேவை மறுக்கப்படும் பாதிப்பு, ஒட்டுக்கேட்டல் பாதிப்பு, இடை மனித ஒட்டுக்கேட்டல் பாதிப்பு, செய்தி அறிவிப்பு மற்றும் தவறான உள்ளடக்கம் பரிமாறப்படுதல் போன்ற பல சிக்கல்களுக்கு ஆட்படும் வாய்ப்பு உள்ளது. பயனர்கள்/நிறுவனங்கள் அவற்றின் ஏற்கத்தக்க இடர் பற்றிய மதிப்பீட்டைச் செய்துகொள்ள வேண்டும். மேலும் புளுடூத் கருவிங்களின் இயக்க சுழற்சியில் பாதுகாப்பு முறைகளைப் புகுத்த வேண்டும். NIST ஆவணத்தில் தீங்குகளை மட்டுப்படுத்த உதவும் பாதுகாப்பு விவரப்பட்டியலும் பாதுகாப்பான புளுடூத் பைக்கோநெட்கள், தலையணிகள், திறன் அட்டை படிப்பிகள்
அவற்றை நிறுவவும் பேணவுமான பரிந்துரைகள் ஆகியவை அடங்கியுள்ளன.
# புளூடூத்

## புளூடூத்தின் மீதான பொது இணையத் தாக்குதல்கள்

ஒரு புளூடூத் கருவி மற்றொரு புளூடூத் கருவிக்குத் தேவையற்ற வீண், குழப்பத் தகவலை அனுப்புதல், புளூதொடர்பு எனப்படுகிறது. புளூதொடர்பு என்பது ஒரு கருவியில் உள்ள தகவலைப் புளூடூத் இணைப்புவழி திருடச் செய்யும் தீம்பான குறுக்கீடாகும். புளூதூக்கல் என்பது ஒரு கருவியில் மிகச்சுமையேற்றி அதனால் செயலிழக்கவைத்து, அதன் சேவையைத் தடுக்கும் தாக்குதலாகும். புளூதலையீடு என்பது ஒருகருவியைப் புளூடூத் இணைப்பு வழி புறக்கடை வழியாக அணுகும் ஒருவகை இணையத் தாக்குதலாகும். ஊர்தி முணகல் என்பது ஊர்தி வானொலியைத் தாக்கும் புளூடூத் பாதுகாப்புப் பிழையாகும்.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

**வானொலிக் கருவி நெறிமுறை (RED)**  
வானொலிக் கருவியின் மின்காந்தப் பொருந்துதிறம், பாதுகாப்பு, நலவிருப்பு, கதிர்நிரல் திறமை ஆகியவற்றை ஐரோப்பிய வானொலிக் கருவி நெறிமுறை அமைப்பு 2014/53/EU (RED) கட்டுப்படுத்துகிறது. நெறிமுறைப் பிரிவு 3(3) வானொலிச் சிறப்புக் கருவி இணையப் பாதுகாப்பைப் பொது இடைமுகச் செந்தரங்களால் பதிலீடு செய்கிறது. ஐரோப்பாவில் சந்தையுலவும் வானொலிக் கருவிகள் வானொலிக் கருவி நெறிமுறை 3(3) பிரிவின் இணையப் பாதுகாப்பு வரன்முறையைப் பின்பற்றவேண்டும்.  
** நுகர்வோரின் கருவிகள் நெறிமுறை (IoT)**  
ETSI EN 303 645 எனும் வானொலிக் கருவி நெறிமுறை அமைப்பு மிகவும் வழக்கமான இணையப் பாதுகாப்பு இடர்களில் இருந்து கருவிகளைக் காக்கவும் இணையத்தில் இணைந்த கருவிகள்பாலான பேரளவுத் தாக்குதல்களில் இருந்து தவிர்க்கவும் தேவையான ஆயத்தங்களை மேற்கொள்கிறது. இது IoT சான்றிதழ் வழங்குதல் சார்ந்த அடிப்படை நெறிமுறைப்பணிகளையும் விதிக்கிறது. இதில் 13 இணையப் பாதுகாப்பு கருத்தினங்களும் தரவுக் காப்பு ஒழுங்குமுறைகளும் உள்ளன. கருவிகளைக் காக்கும் தேவைகளோடு, ரினங்காணல், மதிப்பிடுதல், கட்டுபாடுகளை நடைமுறைப்படுத்தல், தொடர் கண்காணிப்பு போன்ற பாதுகாப்பு இடர்களைச் சந்திக்கும் அறிவுரையும் தருகிறது.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### நீலமறித்தல்

நீலமறித்தல் அல்லது நீலத்தொடர்பு என்பது எதிர்பாராத ஒரு பயனருக்கு புளுடூத் கம்பியில்லா தொழில்நுட்பத்தின் மூலம் தேவையில்லாமல் ஒரு படம் அல்லது செய்தியை அனுப்பும் செயலாகும். பொதுவான பயன்பாடுகளில் குறுங்செய்திகளும் (எ.கா., "உங்களை புளுஜாக் செய்தாயிற்று!" போன்றன) அடங்கும். புளுஜாக்கிங்கால் சாதனத்திலிருந்து எந்தத் தரவும் நீக்கப்படவோ மாற்றப்படவோ செய்யும் செயல்கள் நடக்காது.  
சேவைத் தடுப்புத் தாக்குதல் (DoS) போன்ற சில வடிவங்கள் அண்மையக் கருவிகளிலும் நிகழ வாய்ப்புண்டு; இது தேவையில்லாத இணைசேர்ப்பு வேண்டுதல்களை தொடர்ந்து அனுப்பும்; இது ஒவ்வொரு வேண்டலின்போதும் முழுத்திரையைக் காட்டிச் செயல்பாட்டைக் குலைக்கும். இந்நிகழ்வு மிகவும் திறன் குறைந்த கருவிகளில் மட்டுமே நடக்கமுடியும்.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### பாதுகாப்பு அக்கறைகளின் வரலாறு

#### 2001–2004

2001-ஆம் ஆண்டில், பெல் ஆய்வகத்தின் ஜேக்கப்சனும் வெட்செல்லும் புளுடூத்தின் இணைசேர்ப்பு நெறிமுறையில் உள்ள குறைபாடுகளைக் கண்டறிந்தனர். மேலும் குறியாக்க முறையில் உள்ள தீங்குக்கான வாய்ப்புக்கூறுகளைச் சுட்டிக்காட்டினர். 2003-ஆம் ஆண்டு நவம்பர் மாதம், ஏ.எல். டிஜிட்டல் லிமிட்டட் நிறுவனத்தின் பென்னும் ஆடம் லாரியும் புளுடூத்-இன் பாதுகாப்பில் உள்ள முதன்மைக் குறைபாடுகள் தனிப்ந்த் தரவு வெளிப்படுவதற்கு வழிவகுக்கும் எனக் கண்டனர். இதைத் தொடர்ந்து செய்யப்பட்ட ஒரு செய்முறையில் டிரைபைனைட் குழுவின் மார்ட்டின் எர்பட்டு (Martin Herfurt), ஒரு சேபிட் திறந்த வெளியில் களச் செய்முறையைச் செய்ய முடிந்தது. அதன் வழி உலகுக்கு ஏற்படக்கூடிய சிக்கல்களின் முதன்மை வெளிப்படுத்தப்பட்டது. இந்தச் செய்முறைக்கு புளூகுறை எனப்படும் ஒரு புதிய தாக்குதல் முறை பயன்படுத்தப்பட்டது.  
இருப்பினும் இது போன்ற தாக்கீது செய்யப்பட்ட பாதுகாப்புச் சிக்கல்களின் கண்டுபிடிப்புக்குப் பின்னர் சில எளிய புளுடூத்-இல் செயல்படுத்தல்களை மட்டும் கொண்டுவரப்பட்டது தவிர அதன் நெறிமுறையில் எந்த மாற்றத்தையும் தரவில்லை என்பது குறிப்பிடத்தக்கது. இது, புளுடூத் தகவல்தொடர்புகளின் பாதுகாப்பு அக்கறைகள் குறித்து எழுந்த பல நடவடிக்கைகளில் முதன்மையான ஒன்றாகும்.  
2004-ஆம் ஆண்டில் புளுடூத்தைப் பயன்படுத்திய அலைபேசிகளில் நச்சுநிரல் புகுந்து இருப்பது சிம்பியனலியக்கு அமைப்பில் (Symbian OS)-இல் கண்டறியப்பட்டது. இந்த வைரஸ் பற்றி காஸ்பர்ஸ்கி ஆய்வகம் (Kaspersky Lab) முதலில் விவரித்தது. மேலும் முன்பின் தெரியாத மென்பொருள் நிறுவப்படும் முன்பு அது சரியானதுதானா என உறுதிப்படுத்திக்கொள்ள பயனர்களைக் கேட்டுக்கொண்டது. ஒரு கருத்தை நிறுவ, "29A" எனப்படும் வைரஸ் குறியீடுகளை எழுதும் ஒரு குழுவால் இந்த வைரஸ் எழுதப்பட்டு வைரஸ் எதிர்ப்புக் குழுவுக்கு அனுப்பப்பட்டது. இவ்வாறு இந்த வைரஸ் இந்த அமைப்பை விட்டு வெளியில் பரவவில்லை என்பதிலிருந்து அதை ஒரு வாய்ப்புள்ள (ஆனால் மெய்யானதல்ல) புளுடூத் அல்லது சிம்பியன் இயக்கு அமைப்புக்கான பாதுகாப்பு அச்சுறுத்தலாகக் கருதப்பட வேண்டும். 2004-ஆம் ஆண்டு ஆகத்து மாதம், ஒரு உலக சாதனையாகக் கருதப்படும் செய்முறை (புளூடூத் ஸ்னிப்பிங் என்பதையும் காண்க), திசையியல் உணர்சட்டங்களையும் குறிகை மிகைப்பிகளையும் பயன்படுத்தி, வகை 2 புளுடூத் வானொலி நெடுக்கத்தை 1.78 கி.மீ. (1.08 மைல்) வரை நீட்டிக்க முடியும் எனக் காட்டியது. இது ஒரு முதன்மையான பாதுகாப்பு அச்சுறுத்தலை அறிமுகப்படுத்துகிறது. ஏனெனில், தாக்குதலை உண்டாக்குபவர்கள் அது தாக்குறும் வாய்ப்புள்ள புளுடூத் கருவிகளை எதிர்பாராத தொலைவிலிருந்து அணுக உதவுகிறது. ஓர் இணைப்பை நிறுவ, தாக்குறுபவரிடமிருந்து தாக்குதலை உண்டாக்குபவர் தகவலைப் பெறமுடிய வேண்டும். ஒரு புளுடூத் கருவியின் புளுடூத் முகவரி. பரப்புதல் அலைவரிசையை தாக்குபவர் அறியாதவரை அவர் அக்கருவியை
தாக்குதல் முடியாது.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### பாதுகாப்பு அக்கறைகளின் வரலாறு

#### 2005

2005-ஆம் ஆண்டு ஜனவரி மாதம், இலாசுக்கோ (Lasco) என அழைக்கப்பட்ட ஒரு மொபைல் தீம்பொருள் புழுநிரல் (malware worm) புளூடூத்தில் தலைகாட்டத் தொடங்கியது. அது 60-ஆம் வரிசைச் செயல்கள் சிம்பியன் இயக்கமைப்பைப் பயன்படுத்தும் கைபேசிகளைக் குறிவைத்துப் பரவத் தொடங்கியது. அது புளுடூத் -செயலாக்கப்பட்ட சாதனங்களைப் பயன்படுத்தி எண்ணிக்கையில் தானாகப் பெருகி பிற இணைந்துள்ள கருவிகளுக்கும் பரவக்கூடியது. அது தானாகவே நிறுவிக்கொள்ளக்கூடியது மேலும், அலைபேசிப் பயனர் பிற கருவி அல்லது வாயிலில் இருந்து கோப்பைப் (velasco.sis) பெற ஒப்புக்கொண்டதும், செயல்படத் தொடங்குகிறது. இது தன்னை நிறுவிக்கொண்டவுடன் பிற புளுடூத் செயலாக்கக் கருவிகளையும் கட்டுபடுத்த முயற்சிக்கும். அதுமட்டுமின்றி, இது பிற கருவிகளிலுள்ள .SIS கோப்புகளையும் தாக்குகிறது. இதனால், இலக்கவியல் காப்பு (செக்யூர் டிஜிட்டல்), குறுந்தெறிப்பு (காம்பேக்ட் ஃபிலேஷ்) போன்ற அகற்றவியலும் ஊடகத்தைப் பயன்படுத்துகையில், பிற கருவிகளுக்கும் இந்த புழுநிரல் பரவக்கூடும். இது கருவியின் நிலைப்பைக் குலைத்து செயலிழக்கும் நிலைக்கும் ஆளாக்கக்கூடும்.  
2005-ஆம் ஆண்டு ஏப்ரல் மாதம், கேம்ப்ரிட்ஜ் பல்கலைக்கழக பாதுகாப்பு ஆராய்ச்சியாளர்கள் புளுடூத்தின் வணிகக் கருவிகளிடையே தனியர் சுட்டெண் ( PIN) அடிப்படையிலான இணைசேர்ப்புக்கு எதிராக இயங்கி அதை முடக்கும் தாக்குதல்களின் உண்மையான செயல்பாட்டின் விளைவுகளை வெளியிட்டனர். இந்தத் தாக்கங்கள் நடைமுறையில் மிக வேகமாக நிகழும் என்பதையும் புளுடூத் ஒத்தத் திறவுகோல் நிறுவல் முறையின் தாக்குதலுக்கு உட்படக்கூடிய தன்மையையும் இது உறுதிப்படுத்தியது. இந்தவகைத் தாக்குதலைச் சரிசெய்ய, அவர்கள் ஒரு செயல்படுத்தலைக் கொண்டுவந்தனர். அது கைபேசிகள் போன்ற குறிப்பிட்ட வகைக் கருவிகளில் வலிமையான, ஒன்றே போன்றதல்லாத திறவுகோல் உருவாக்கம் என்பது சாத்தியமே என நிறுவியது.  
2005-ஆம் ஆண்டு ஜூன் மாதம், யானிவ் சாக்கெடும் , அவிசாய் ஊல்லும் ஒரு புளுடூத் இணைப்புக்கான தனியர் சுட்டெண்னைப் பெறுவதற்கான செயல்நிலை, முடக்கநிலை முறைகள் இரண்டையும் விளக்கும் ஒரு ஆய்வுத்தாளை வெளியிட்டனர். தாக்குபவர் முதலில் நடக்கும் இணைசேர்ப்பின்போது இருந்தால், முடக்கநிலைத் தாக்குதல் ஒரு பொருத்தமான வசதிகளைக் கொண்டுள்ள தாக்குபவர், தகவல்தொடர்புகளை ஒட்டுக்கேட்கவும் ஏமாற்றவும் வழிவிடுகிறது. செயல்நிலைத் தாக்குதல், நெறிமுறையின் ஒரு குறிப்பிட்ட புள்ளியில் உள்ளிடப்பட வேண்டிய ஒரு சிறப்பாக உருவாக்கப்பட்ட செய்தியைப் பயன்படுத்தி, முதன்மை, இரண்டாம் நிலைக் கருவிகளின் இணைசேர்ப்பு செயல்பாட்டைத் திரும்பத் திரும்ப நிகழவைக்கச் செய்கிறது. அதன் பின்னர் தணியர் சுட்டெண்னை உளவறிய முதல் முறை பயன்படுத்தப்படலாம். தாக்குதலின்போது கருவிகளைப் பயன்படுத்துபவர் கருவி கேட்கும் போதெல்லாம் மீண்டும் மீண்டும் தனியர் சுட்டெண்ணை உள்ளிட வேண்டும் என்பதே இம்முறையின் முதன்மைப் பலவீனமாகும். மேலும், கிடைக்கும் பெரும்பாலான புளுடூத் வணிகக் கருவிகளில் காலம் தொடர்பான கூறுகள் இருப்பதில்லை என்பதால் இந்த செயல்நிலைத் தாக்குதலுக்குப் பெரும்பாலும் தனிப்பயன் வன்பொருள் தேவைப்படுகிறது.  
2005-ஆம் ஆண்டு ஆகத்து மாதம், இங்கிலாந்து, கேம்ப்ரிட்ஜ்சயரின் காவலர்கள், திருடர்கள் புளுடூத்-செயலாக்கத் தொலைபேசிகளைப் பயன்படுத்தி ஊர்திகளில் விடப்பட்ட பிற கருவிகளைத் தடமறிகின்றனர் என எச்சரித்துள்ளனர். இது போல ஏதேனும் மடிக்கணினிகளையோ பிறவற்றையோ விட்டுச் சென்றால், அவற்றுக்கான அலைபேசி வலையமைப்பின் இணைப்புகள் எல்லாம் முடக்கப்பட்டதா என உறுதிப்படுத்திக் கொள்ளுமாறு காவலர்கள் பயனர்களுக்கு அறிவுறுத்துகின்றனர்.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### பாதுகாப்பு அக்கறைகளின் வரலாறு

#### 2006

2006-ஆம் ஆண்டு ஏப்ரல் மாதம், செக்யூர் நெட்வொர்க், F-செக்யூர் நிறுவனங்களின் ஆராய்ச்சியாளர்கள் ஓர் அறிக்கையை வெளியிட்டனர். இந்த அறிக்கை கருவிகள் பெரும்பாலும் புலப்படும் வகையில் விடப்படுவதைக் குறித்து எச்சரிப்பதோடு, மேலும் பரவும் பல வகையான புளுடூத் சேவைகளைப் பற்றியும் இதனால் புளுடூத் புழுக்(வார்ம்)களும் எளிதில் பரவ வாய்ப்பமைகிறது என்பதைப் பற்றியுமான புள்ளிவிவரங்களையும் வழங்கியது.  
2006-ஆம் ஆண்டு அக்டோபர் மாதம், இலக்ஸெம்பர்கிசு கேக்.லூ (Luxemburgish Hack.lu) பாதுகாப்பு மாநாட்டில் கெவின் பினிசுட்டரும் தியரி ஜோலெரும் மேக் ஓஎஸ் எக்ஸ் வி 10.3.9 (Mac OS X v10.3.9) மற்றும் v10.4. ஆகியவற்றில், புளுடூத் வழியான ஒரு தொலைநிலை வழித்தடக் குலைவைப் (ரூட் ஷெல்லைப்) பற்றி விளக்கி வெளியிட்டனர். இவர்கள் முதல் புளுடூத் PIN, ஊல், ஷாகெட் ஆகியோரின் ஆராய்ச்சியை அடிப்படையாகக் கொண்ட இணைப்புத் திறவுகோல்கள், முறிப்பி (கிராக்கர்) ஆகியவற்றையும் விளக்கிக்காட்டினர்.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### பாதுகாப்பு அக்கறைகளின் வரலாறு

#### 2017

ஆர்மிசு பாதுகாப்பு ஆராய்ச்சியாளர்கள் 2017, ஏப்பிரலில் பல்வேறு புளூடூத் மென்பொருள் வடிவங்களில், குறிப்பாக மைக்ரோசாப்ட் விண்டோசு, லீனக்சு, ஆப்பிள் ஐஓயெசு, கூகிள் ஆன்றாய்டு ஆகியவற்றில் பன்முகச் சுரண்டல்கலைக் கண்டறிந்தனர். இந்தத் தீம்புகள் திரளாக "புளூவாக்கவகை" என அழைக்கப்பட்ட்டன.இந்தத் தீம்புகள் திரளாக "புளூவாக்கவகை" என அழிக்கப்பட்ட்டன. இந்தச் சுரண்டல்கள் தாக்குபவர் கருவியுடன் அல்லது அமைப்புடன் ஒப்புதலின்றி இணைய வழிவிடுகின்றன. அதனால் "கருவியின் முழுக் கட்டுபாட்டையும் மெய்நிகர்முறையில் ஏற்கவைக்கின்றன. ஆர்மிசுகூகிள், மைக்ரொசாப்ட், ஆப்பிள், சேம்சங் லீனக்சு உருவாக்கும் குழுமங்களுடன் தொடர்பு கொண்டு, 2017, செப்டம்பர் 12 அன்று தீம்பு வாய்ப்புகளை வெளிப்படுத்தும் முன்பு மென்பொருளை ஆப்பணி செய்யுமாறு கேட்டுக்கொண்டார்.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### பாதுகாப்பு அக்கறைகளின் வரலாறு

#### 2018

டெக்னியான் இசுரேல் தொழில்நுட்ப நிறுவன ஆராய்ச்சியாற்களான இலியோர் நியூமனும் எலி பிகாமும் 2018, ஜூலையில் மிக அண்மைய எளிய காப்பு இணைசேர்ப்பு, எல்.ஈ காப்பு இணைப்புகள் ஆகிய புளூடூத் இணைசேர்ப்பில் ஒரு தீம்பு வாய்ப்பைக் கண்டறிந்தனர். குவீன் பல்கலைக்கழக வலைப் பதுகாப்பு ஆய்வாளரான கரீம் இலவுனிசு 2018, அக்தோபரில் ஒரு பதுகாப்பு தீம்பு வாய்ப்பை இனங்கண்டார். இது இணைப்புக் கொட்டல் தீம்பு (CDV) என அழைக்கப்பட்டது. இது பலவகை புளூடூத் கருவிகளில் தாக்குபவர் நிலவும் புளூடூத் இணைப்பைப் பிளந்து அதன்வழி அதன் ஒப்புதலை அழித்து அக்கருவிகளை பிரித்துவிட, வழிவகுக்கிறது. இந்தத் தாக்குதல் பல குழுமங்களின் பலவகைப் பிரிவுகள் சார்ந்த பல்வேறு கருவிகளிலும் நிகழ்வதை செயல்முறை விளக்கம் வழியாராய்வாளர் எடுத்துகாட்டினார்.
# புளூடூத்

## புளூடூத் கருவிகளின் இணையப் பாதுகாப்பு நெறிமுறைகள்

### பாதுகாப்பு அக்கறைகளின் வரலாறு

#### 2019

சிங்கப்பூர் தொழில்நுட்ப வடிவமைப்பு பல்கலைக்கழகத்தின் எல்ம்கோல்ட்சு பாதுகாப்பு மையமும் ஆக்சுபோர்டு பல்கலைக்கழகமும் 2019, ஆகத்து மாதத்தில் நாப் (KNOB) (புளூடூத்தின் பேர விசைக்குமிழ்) எனும் தீம்பு வாய்ப்பைப் பேரம்பேசும் விசைக்குமிழில் கண்டுபிடித்தனர். இந்தப் பேரம்பேசும் விசைக்குமிழ் பேர மறைகுறியாக்க விசையை "விசையுற உடைத்து, மெய்நிகர் பனுவலை குறியிறக்கம் செய்து செல்லுபடியாகும் மறைகுறியாக்கத்தை இயல்நேரத்தில் உட்செலுத்துகிறது". கூகுள் 2019, ஆகத்து 5 அன்று ஒரு ஆன்றாய்டு பாதுகாப்பு வரிசையை வெளியிட்டது. இது தீம்பு வாய்ப்பை நீக்கியது.
# புளூடூத்

## உடல்நல அக்கறைகள்

புளூடூத் 2.402&nbsp;GHz முதல் 2.480&nbsp;GHz நெடுக்கத்தில் வானொலி அலைவெண் அலைவரிசையைப் பயன்படுத்துகிறது. இது கம்பியில்லாத, அலைபேசிகளில் பயன்படுத்தப்படும் ஒத்த அலைவரிசையின் இயனியாக்கம் செய்யாத கதிர்வீச்சு ஆகும். இயனியாக்கம் அல்லாத கதிர்வீச்சு[1] கம்பியில்லாத அலைபரப்புதல் பன்னாட்டுப் புற்றுநோய் ஆய்வு முகமையால்(பபுஆமு) வாய்ப்புள்ள புற்றுநோய்ப் பட்டியலில் சேர்க்கப்பட்டிருந்தாலும் குறிப்பிட்ட தீங்கு எதுவும் இதுவரை நிறுவப்படவில்லை. பபுஆமு புற்றுநோய் ப்ளூடூத் வானொலியிலிருந்து பெரும மின் திறன் வெளியீடு வகுப்பு 2 கருவிகளுக்கு 100 மெகாவாட்டும் வகுப்பு 3 கருவிகளுக்கு 1 மெகாவாட்டும் ஆக இருக்கும். . எம். டபிள்யூ. . வகுப்பு 1 இன் பெரும மின் திறன் வெளியீடு கூட தாழ் ஆற்றல் கொண்ட அலைபேசிகளை விட குறைந்த மட்டமாகும். UMTS, W - CDMA பெரும மின் திறன் வெளியீடு 250 மெவா ஆகும். GSM1800/1900 பெரும மின் திறன் வெளியீடு 1000 மெவா ஆகும். GSM850/900 பெரும மின் திறன் வெளியீடு 2000 மெவா ஆகும்.
# புளூடூத்

## விருது வழங்கும் திட்டங்கள்

புளூடூத் கண்டுபிடிப்பு உலகக் கோப்பை என்பது புளூடூத் சிறப்பு ஆர்வக் குழுவின் சந்தைப்படுத்தல் முயற்சியாகும். இது விளையாட்டு, உடற்பயிற்சி, நலவாழ்வுப் பாதுகாப்பு கருவிகளில் புளூடூத் தொழில்நுட்பத்தை மேம்படுத்தும் பயன்பாடுகளுக்கான புதுமைகளின் வளர்ச்சியை ஊக்குவித்த ஒரு பன்னாட்டுப் போட்டியாகும். இந்தப் போட்டி புதிய சந்தைகளைத் தூண்டுவதை நோக்கமாகக் கொண்டது. .  
புளூடூத் கண்டுபிடிப்பு உலகக் கோப்பை 2013 ஆம் ஆண்டில் புளூடூத் திருப்புமுனை விருதுகளாக மாற்றப்பட்டது. புளூடூத் சிறப்பு ஆர்வக் குழு பின்னர் 2016 ஆம் ஆண்டில் புளூடூத் புளூ உலகக் கற்பனை விருதை அறிமுகப்படுத்தியது.[1] புளூடூத் திருப்புமுனை விருதுகள் திட்டம் இன்று கிடைக்கக்கூடிய மிகவும் புதுமையான கருவிகள்,பயன்பாடுகளை எடுத்துக்காட்டுகிறது - முன்வகைமைகள் விரைவில் வருவதோடு, மாணவர்கள் தலைமையிலான திட்டங்களும் உருவாக்கத்தில் உள்ளன.</ref>
# ஹோலி

**கோலி** (*Holi*) அல்லது **ஹோலி** அல்லது **அரங்கபஞ்சமி** என்று அழைக்கப்படும் பண்டிகை இந்து மதத்தின் பிரபலமான இளவேனிற்காலப் பண்டிகையாகும். இந்தப் பண்டிகை இந்தியா, நேபாளம், வங்கதேசம், போன்ற நாடுகளிலும் சுரிநாம், கயானா, தென்னாப்பிரிக்கா, திரினிதாத், இங்கிலாந்து, மொரீசியசு மற்றும் பிஜி போன்ற இந்து மக்கள் பரவலாக வாழும் நாடுகளிலும் விரிவாகக் கொண்டாடப்படுகின்றது. இந்தியாவின் மேற்கு வங்காளம், வங்கதேசம் ஆகிய பகுதிகளில் **தோல்யாத்திரை** (தௌல் ஜாத்ரா) அல்லது **வசந்த-உற்சவம்** ("வசந்தகாலத் திருவிழா") என அழைக்கப்படுகின்றது. இது பெரும்பாலும் பிரஜ் சமூகத்தினரால் கடவுள் கிருஷ்ணனுடன் தொடர்புடைய மதுரா, பிருந்தாவனம், நந்தகோன், பர்சானா ஆகிய நகரங்களில் சிறப்பாகக் கொண்டாடப்படுகிறது. ஹோலிப் பண்டிகை காலத்தில் அவை நடைபெறும் 16 நாட்களும் இந்த நகரங்கள் சுற்றுலாத்தளங்களாக இருக்கும்.
# ஹோலி

## ஹோலியின் சடங்குகள்

ஹோலிப் பண்டிகையைக் கொண்டாடியதற்கான பழைய பனுவல் மேற்கோளை, 7 ஆம் நூற்றாண்டைச் சேர்ந்த சமற்கிருத நாடகமான இரத்தினாவளியில் காணலாம்.  
விஜயதசமி (தசரா) அன்று இராவண தகனம் செய்வது போன்று திருவிழாக்களில் உருவ பொம்மையை எரிக்கும் பிற பண்டிகைகள் ஹோலி பண்டிகை ஒத்துள்ளன. உலகம் முழுதும் பல மதங்களிலும் தீய சக்திகளின் அழிவை ஹோலிகா தகனம் போன்று குறிப்பால் உணர்த்துகிறார்கள். தற்போது பிரஜா மண்டலத்தின் சில பகுதிகளைத் தவிர பிற இடங்களில் உருவ பொம்மை எரிப்பது அழிக்கப்பட்டுவிட்டது. அதற்கு பதிலாக அதனையொத்த பிற வடிவங்கள் கடைபிடிக்கப்படுகின்றன. எனினும் தெரு மூலைகள், பொது இடங்கள், மக்கள் ஒன்று கூடும் இடங்களில் மரத்தாலான உருவப் பொம்மைகளைக் காணலாம். இந்த சடங்குகளைச் செய்த பிறகு இதனை தீமூட்டி அந்தத் தீயை மக்கள் *வணங்குவார்கள்*. அதற்கு அடுத்த நாள் இந்த வெற்றியை துலேந்தி தினமாகக் கொண்டாடுவார்கள்.
# ஹோலி

## ஹோலியின் சடங்குகள்

### துலேந்தி

அனைத்து வகை வண்ணங்கள் அபீர் மற்றும் குலால் போன்றவை கொண்டாட்டத்தின் முதன்மைப் பொருட்களாக உள்ளன. அடுத்து பீய்ச்சிகளைப் பயன்படுத்தி வண்ணம் கலந்த நீர் பீய்ச்சியடிக்கப்படுகிறது. வண்ணம் கலந்த நீர் என்பது நறுமனப் பூக்களைப் பயன்படுத்தித் தயாரிக்கப்படுகின்றது. தேசுப் பூக்களை மரங்களிலிருந்து முதலில் பறித்து வெயிலில் காய வைத்து அரைத்துப் பின்னர் அதனுடன் நீர் சேர்த்து ஆரஞ்சு-மஞ்சள் வண்ணங்கள் கொண்ட நீராகத் தயாரிக்கின்றனர். இலட்சக்கணக்கில் கோள வடிவங்களால் மூடப்பட்ட சிவப்பு பொடி, உடனடியாக உடைக்கப்பட்டு கொண்டாட்டப் பகுதி முழுவதும் பொடியால் நிரப்பப்படும். மற்ற மரபான ஹோலிப் பொருட்கள் தற்போது மிகவும் அரிதாகவே காணப்படுகின்றன.
# ஹோலி

## மண்டலச் சடங்குகளும் கொண்டாட்டங்களும்

### நேபாளம்

நேபாளத்தில் தாஷைன் (இந்தியாவில் இது தசரா என்று அழைக்கப்படுகின்றது) மற்றும் திஹார் அல்லது தீபாவளி (இந்தியாவிலும் தீபாவளி என்றே அழைக்கப்படுகின்றது) போன்றவை போலவே ஹோலி மிக முதன்மையான பண்டிகையாகக் கொண்டாடப்படுகிறது. நேபாளத்தில் 80% மேற்பட்ட மக்கள் இந்துக்கள், அங்கு பெரும்பாலான இந்துத் திருவிழாக்கள் தேசியத் திருவிழாவாகக் கொண்டாடப்படுகின்றன. மேலும் மதங்களைக் கடந்து ஒவ்வொருவரும் கொண்டாடுகிறார்கள். அதாவது முஸ்லீம்கள் கூட இப்பண்டிகையைக் கொண்டாடுகிறார்கள். கிறிஸ்துவர்கள் கூட அவர்களின் லெண்ட் நேரத்தில் ஹோலி வந்தபோதும் அதனைக் கொண்டாடுவார்கள். ஆனால் பெரும்பாலானவர்கள் கொண்டாட்டங்களில் கலந்து கொள்ள மாட்டார்கள். ஹோலி தினம் நேபாளத்தில் தேசிய விடுமுறை நாட்களில் ஒன்றாகும்.  
மக்கள் வெளிவந்து தங்கள் அருகில் குடியிருப்பவர்களுடன் ஒருவொருக்கொருவர் நிறங்களைத் தூவுதல் மற்றும் நீரைப் பீய்ச்சுதல் மூலம் ஹோலியைக் கொண்டாடுவார்கள். ஒருவருக்கொருவர் லோலா (நீரடைக்கப்பட்ட பலூன் எனப் பொருள்படும்) எனப்படும் நீரடைக்கப்பட்ட பலூனை வீசிக்கொள்வது மிகவும் பரவலான செயல்பாடுகளில் ஒன்றாகும். மேலும் பலர் மக்கள் தங்கள் அருந்தும் பானத்திலும் உணவிலும் 'பாங்க்' (கடைந்த பாற்பாகைக்) கலந்து சிவராத்திரியைக் கடைபிடிப்பார்கள். இத்திருவிழாவின் போது வெவ்வேறு வண்ணங்களின் கலவையில் விளையாடுவதால் அனைத்துக் கவலைகளும் கலைந்து வாழ்க்கை மிகவும் வண்ணமயமாக மாறும் என நம்பப்படுகிறது.
# ஹோலி

## மண்டலச் சடங்குகளும் கொண்டாட்டங்களும்

### இந்தியா
;மணிப்பூர்  
இந்தியாவின் வடகிழக்கு பகுதியில் இருக்கும் மணிப்பூர்வாசிகள் ஹோலிப் பண்டிகையை ஆறு நாட்கள் கொண்டாடுகின்றனர். இது வைணவ மதத்துடன் பதினெட்டாம் நூற்றாண்டில் அறிமுகப்படுத்தப்பட்டு விரைவில் நூற்றாண்டுகள் பழமை வாய்ந்த பண்டிகையான யாசாங்குடன் இணைந்துவிட்டது. மரபுவழியில், பங்குனி முழுநிலவு இரவில், 'தாபல் சோங்க்பா' என்றழைக்கப்படும் ஒரு குழு நாட்டுப்புற நடனமும் அதனோடு கூட நாட்டுப்புறப் பாடல்களும் பாடுவர்; உள்ளூரைச் சார்ந்த மேளக்காரர்களின் பண்ணுக்கேற்ற தாளங்களையும் இளைஞர்கள் இரவில் நிகழ்த்துவார்கள். இருப்பினும் இப்போது இந்த நிலவொளிக் கொண்டாட்டம் நவீன இசைக்குழுக்களையும் ஒளிர் விளக்குகளையும் கொண்டிருக்கின்றன. கொண்டாட்டத்திற்கு எரியவிடுவதற்காக கொப்புகளும் வைக்கோலும் வைத்துக் கட்டிய கூரை வேய்ந்த குடிசையும் ஒழுங்கு செய்யப்படுகின்றன. ஆண்கள், தங்களோடு சேர்ந்து 'குலால்' விளையாடுவதற்காகப் பெண்களுக்குப் பணம் கொடுக்கவேண்டும். கிருஷ்ணர் கோவில்களில் பக்தர்கள் வெள்ளை, மஞ்சள் நிற மரபான தலைப்பாகைகளை அணிந்துகொண்டு பக்திப் பாடல்களைப் பாடியும் நடனங்கள் ஆடியும் 'குலால்' விளையாடுகின்றனர். பண்டிகையின் கடைசி நாளின் போது இம்பாலுக்கு அருகில் இருக்கும் முக்கிய கிருஷ்ணர் கோவிலிற்குச் செல்ல பெரிய ஊர்வலங்கள் நடத்தப்படும்; அங்கு பலதரப்பட்ட பண்பாட்டு நிகழ்ச்சிகளுக்கும் ஏற்பாடு செய்யப்பட்டிருக்கும்.  
;தென்னிந்தியா  
கொச்சியிலுள்ள மட்டன்சேரி பகுதியில் 22 வேறுபட்ட சமுதாயத்தினர்கள் ஒன்றுசேர்ந்து வாழ்கின்றனர். மேலும் மேற்குக் கொச்சியிலிருக்கும் சேர்லை பகுதியில் கொங்கனிப் பேசும் கௌட சாரஸ்வாத் பிராமணர்களும் (GSB) ஹோலிப் பண்டிகையைக் கொண்டாடுகின்றனர். அவர்கள் அதை கொங்கனியில் உக்குளி என்றும் அல்லது மலையாளத்தில் மஞ்சள் குளி என்றும் அழைக்கின்றனர். இது கோசரிபுரம் திருமலைக் கோவில் என்றழைக்கப்படும் மதிப்புவாய்ந்த கொங்கனிக் கோவிலில் நடத்தப்படுகின்றது. 2008 ஆம் ஆண்டின் உக்குளி 23 மார்ச் 2008 அன்று சேர்லையில் கொண்டாடப்பட்டது. பாகல்கோட்டில் ஹோலிப் பண்டிகை இன்னும் சிறப்பாகக் கொண்டாடப்படுகின்றது. ஹோலிப் பண்டிகையன்று பள்ளிகளுக்கும் கல்லூரிகளுக்கும் விடுமுறை அறிவிக்கப்படுகின்றது. மேலும் பெங்களூரில் 2009 ஆம் ஆண்டில் டாட்டா அறிவுரைப் பணிகள், காக்னிசென்ட் தொழில்நுட்பத் தீர்வுகள் போன்ற சில பன்னாட்டுக் குழுமங்கள் ஹோலிப் பண்டிகைக்கு விடுமுறை அறிவித்தன. குழந்தைகளும் பெரியோர்களும் ஹோலியை ஒரே வகையில் கொண்டாடுகின்றனர்.  
;காஷ்மீர்  
காஷ்மீரில் குடிமக்களும் இந்திய பாதுகாப்புப் படை அதிகாரிகளும் கூட ஹோலியைக் கொண்டாடுகின்றனர். இங்கு ஹோலி என்பது கோடைப் பயிர்களை அறுவடை தொடங்குவதைக் குறிக்க மிகவும் ஆர்வத்துடன் கொண்டாடப்படும் பண்டிகையாகும். மேலும் இப்பண்டிகை வண்ணம் கலந்த நீரையும் தூளையும் பீய்ச்சியும் எறிந்தும் பாடலோடும் ஆடலோடும் கூடக் கொண்டாடப்படுகின்றது.  
;ஹரியானா, கிராமப்புற டெல்லி, மேற்கு உத்தரப்பிரதேசம்  
இந்த மண்டலமும் அதற்கு ஏற்ற ஹோலிப் பண்டிகையைக் கொண்டிருக்கின்றது. இங்கு இப்பண்டிகை மிகுந்த மகிழ்ச்சியோடும் ஆர்வத்தோடும் கொண்டாடப்படுகின்றது.
# ஹோலி

## மண்டலச் சடங்குகளும் கொண்டாட்டங்களும்

### வெளிநாடு வாழ் இந்தியர்கள்

ஆண்டுகள் செல்ல செல்ல ஆப்ரிக்கா, வட அமெரிக்கா, ஐரோப்பா மற்றும் தெற்காசியாவிற்கு அருகிலிருக்கும் நாடுகள் போன்ற பல பகுதிகளில் இருக்கும் வெளிநாடு வாழ் இந்தியர்களுக்கு ஹோலி முக்கியமான பண்டிகையாகிவிட்டது.
# ஹோலி

## மரபான ஹோலி

வசந்த காலப் பருவ மாற்றத்தின்போது நச்சுயிரி சார்ந்த காய்ச்சலும் சளியும் ஏற்படும் என்று நம்பப்படுகிறது. இதனால் இயற்கையான வண்ணம் நிறைந்த தூள்களை விளையாட்டாகத் தூக்கி எறிவதால் உண்டாகும் மருத்துவப் பயன்கள் கிடைப்பதால், இந்த வண்ணங்கள் ஆயுர்வேத மருத்துவர்களால் பரிந்துரைச் செய்யப்படும் வேப்பிலை, குங்குமம், மஞ்சள், வில்வம், மற்ற மருத்துவ மூலிகைகளினால் மரபு முறையில் செய்யப்படுகின்றன.  
இப்பண்டிகையின் போது *தண்டை* என்றழைக்கப்படும் ஓரு சிறப்பு பானம் செய்யப்படும். சிலநேரங்களில் அதில் *பாற்பாகைக்* (*கான்னாபீசு சதிவா*வுடன் ) கலந்து தருவர். ஈர வண்ணங்களுக்காக மஞ்சள் வண்ண நீரைத் தயாரிக்க, பாரம்பரிய பலாஷ் மலர்களைக் கொதிக்கவைத்து தண்ணீரில் இரவு முழுவதும் ஊறவைப்பர். இதுவும் மருத்துவ குணங்களைக் கொண்டிருக்கின்றது. துரதிர்ஷ்டவசமாக இக்கொண்டாட்டத்தின் வணிகநோக்குப் பார்வை, செயற்கை வண்ணங்களை அதிகமாகப் பயன்படுத்துவதற்கு வழிவகுத்துள்ளது. இது சில நேரங்களில் நஞ்சாகவும்கூட இருக்கலாம்.
# மான்செஸ்டர் யுனைடெட் கால்பந்துக் கழகம்

**மான்செஸ்டர் யுனைடெட் கால்பந்துக் கழகம்**, (பொதுவாக மேன் யுனைடெட் எனக் குறிப்பிடப்படுகிறது) இங்கிலாந்தின் மான்செஸ்டர் நகரில் ஓல்ட் டிராஃபோர்டை தளமாகக் கொண்ட ஒரு தொழில்முறை கால்பந்துக் கழக அமைப்பாகும். இது ஆங்கில கால்பந்து அமைப்பின் பிரீமியர் லீக் போட்டிகளில் போட்டியிடுகிறது. *ரெட் டெவில்ஸ்* (சிகப்பு பிசாசுகள்) என்ற புனைப்பெயர் கொண்ட இந்த அணியானது 1878 ஆம் ஆண்டில் நியூட்டன் ஹீத் கால்பந்துக் கழகமாக நிறுவப்பட்டது. பின்னர் 1902 ஆம் ஆண்டில் மான்செஸ்டர் யுனைடெட் என்று பெயர் மாற்றம் பெற்றது. 1910 ஆம் ஆண்டில் தற்போதைய விளையாட்டரங்கமான ஓல்ட் டிராஃபோர்டில் விளையாடத் தொடங்கியது.  
மான்செஸ்டர் யுனைடெட் 20 இங்கிலீஷ் பிரீமியர் லீக் பட்டங்கள், 12 எஃப் ஏ கோப்பைகள், 6 கால்பந்து கூட்டிணைவுக் கோப்பைகள் மற்றும் 21 எஃப் ஏ சமூக கவச கோப்பைகளை வென்றுள்ளது. பன்னாட்டுக் கால்பந்தில், இந்த அணி மூன்று ஐரோப்பிய கோப்பை/யூஈஎஃப்ஏ வாகையர் கூட்டிணைவு பட்டங்கள் மற்றும் யூஈஎஃப்ஏ யூரோப்பா கூட்டிணைவு, யூஈஎஃப்ஏ கோப்பை வெற்றியாளர்கள் கோப்பை, யூஈஎஃப்ஏ உன்னதக் கோப்பை, கண்டங்களுக்கிடையேயான கோப்பை, பிபா கழக உலகக் கோப்பை ஆகியவற்றை தலா ஒரு முறையும் வென்றுள்ளது.  
மான்செஸ்டர் யுனைடெட் உலகின் மிகவும் பரவலாக ஆதரிக்கப்படும் கால்பந்துக் கழகங்களில் ஒன்றாகும். 2016-17 ஆம் நிதியாண்டில் மான்செஸ்டர் யுனைடெட் ஆண்டுக்கு 676.3 மில்லியன் டாலர் வருவாயுடன் உலகின் அதிக வருமானம் ஈட்டிய கால்பந்து கழகமாக இருந்தது. 2019 ஆம் ஆண்டில் இதன் மதிப்பு 3.81 பில்லியன் டாலர் மதிப்புடன் உலகின் மூன்றாவது மதிப்புமிக்க கால்பந்துக் கழகமாக இருந்தது.
# மான்செஸ்டர் யுனைடெட் கால்பந்துக் கழகம்

## வரலாறு

### இடைப்பட்ட காலம் (1969–86)

1969-70 ஆம் ஆண்டில் எட்டாவது இடத்தைப் பிடித்ததைத் தொடர்ந்து, 1970-71 ஆம் ஆண்டு பருவத்தின் மோசமான தொடக்கத்தைத் தொடர்ந்து, புஸ்பி தற்காலிகமாக நிர்வாக கடமைகளை ஏற்கும்படி வற்புறுத்தப்பட்டார். பிறகு சூன் 1971 இல், பிராங்க் ஓ பரெல் புதிய மேலாளராக நியமிக்கப்பட்டார். ஆனால் 18 மாதங்களுக்குள் திசம்பர் 1972 இல் டாமி டோச்செர்டி புதிய மேலாளராக நியமிக்கப்பட்டார். டோச்செர்டி யுனைடெட்டை அந்த ஆண்டில் முதல் பிரிவிலிருந்து வெளியேற்றப்படுவதிலிருந்து காப்பாற்றிய போதிலும், 1974 ஆம் ஆண்டு அணி இரண்டாம் பிரிவுக்கு தள்ளப்பட்ட பிறகு முன்னணி வீரர்களான பெஸ்ட், லா மற்றும் சார்ல்டன் ஆகிய மூவரும் அணியை விட்டு வெளியேறினர். முதல் முயற்சியில் யுனைடெட் அணி மீண்டும் முதல் பிரிவுக்கு உயர்வு பெற்று 1976 ஆம் ஆண்டில் எஃப்ஏ கோப்பை இறுதிப் போட்டியை எட்டியது. 1977 ஆம் ஆண்டில் லிவர்பூலை 2-1 என்ற கணக்கில் தோற்கடித்து மீண்டும் இறுதிப் போட்டிக்கு முன்னேறிய போதிலும், டோச்செர்டி விரைவில் பணிநீக்கம் செய்யப்பட்டார்.  
1977 ஆம் ஆண்டு கோடையில் டோச்செர்டிக்கு பதிலாக டேவ் செக்ஸ்டன் மேலாளராக நியமிக்கப்பட்டார். ஜோ ஜோர்டான், கார்டன் மெக்குயின், கேரி பெய்லி மற்றும் ரே வில்கின்ஸ் உள்ளிட்ட வீரர்களை ஒப்பந்தம் செய்தபோதிலும், யுனைடெட் அணி எந்த கோப்பைகளையும் வெல்லத் தவறியது. இதனால் செக்ஸ்டன் 1981 இல் பதவி நீக்கம் செய்யப்பட்டார், இருப்பினும் அவரது வழிகாட்டுதலின் கீழ் கடைசி ஏழு ஆட்டங்களில் அணி தொடர் வெற்றி பெற்றது. அவருக்கு பதிலாக ரான் அட்கின்சன் நியமிக்கப்பட்டார். அட்கின்சன் உடனடியாக பிரையன் ராப்சனை தனது முன்னாள் கிளப்பான வெஸ்ட் ப்ரோம்விச் ஆல்பியனில் இருந்து ஒப்பந்தம் செய்தார். அட்கின்சனின் கீழ், மான்செஸ்டர் யுனைடெட் 1983 மற்றும் 1985 ஆம் ஆண்டுகளில் எஃப்ஏ கோப்பையை வென்றது. 1985-86 இல், முதல் 15 போட்டிகளில் 13 வெற்றிகள் பெற்று முதல் இடத்தில் இருந்த போதிலும், தொடரின் முடிவில் நான்காவது இடத்திற்கு தள்ளப்பட்டது. அடுத்த பருவத்தில், நவம்பர் மாதத்தில், அட்கின்சன் பணிநீக்கம் செய்யப்பட்டார்.